Document ID: 32001R2580

Reference:
EUR-Lex - 32001R2580 - HU
Fontos jogi nyilatkozat
|
32001R2580
Hivatalos Lap L 344 , 28/12/2001 o. 0070 - 0075
A Tanács 2580/2001/EK rendelete(2001. december 27.)a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekrőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 60., 301. és 308. cikkére,tekintettel a terrorizmus leküzdésére vonatkozó különös intézkedések alkalmazásáról szóló, 2001. december 27-ei 2001/931/KKBP tanácsi közös álláspontra [1],tekintettel a Bizottság javaslatára,tekintettel az Európai Parlament véleményére [2],mivel:(1) Az Európai Tanács a 2001. szeptember 21-ei rendkívüli ülésén kinyilvánította, hogy a terrorizmus tényleges kihívást jelent a világ és Európa számára, és a terrorizmus leküzdése az Európai Unió egyik elsődleges célja.(2) Az Európai Tanács kinyilvánította, hogy a terrorizmus finanszírozásának felszámolása a terrorizmus elleni fellépés meghatározó eleme, és felszólította a Tanácsot, hogy hozza meg a szükséges intézkedéseket a terrorista tevékenység minden finanszírozási formájával szembeni küzdelem érdekében.(3) Az Egyesült Nemzetek Biztonsági Tanácsa 2001. szeptember 28-ai 1373. (2001.) számú határozata szerint valamennyi államnak be kell fagyasztania azon személyek pénzeszközeit, egyéb vagyoni értékeit vagy gazdasági erőforrásait, akik terrorcselekményeket követnek el vagy kísérelnek meg elkövetni, illetve ilyen cselekmények elkövetésének részesei vagy elősegítői.(4) A Biztonsági Tanács úgy határozott továbbá, hogy intézkedéseket kell hozni annak megtiltására, hogy ilyen személyeknek pénzeszközt, egyéb vagyoni értéket vagy gazdasági erőforrást bocsássanak rendelkezésre és hogy számukra pénzügyi vagy egyéb kapcsolódó szolgáltatásokat nyújtsanak.(5) A 2001/931/KKBP közös álláspont KKBP szempontjainak végrehajtásához a Közösség fellépésére van szükség.(6) Ez a rendelet közösségi szinten szükségessé vált intézkedés, amely kiegészíti a terrorista szervezetekkel szembeni közigazgatási és bírósági eljárásokat az Európai Unióban és harmadik országokban.(7) Ennek a rendeletnek az alkalmazásában a Közösség területének kell tekinteni a tagállamok teljes területét, ahol a Szerződést a Szerződésben megállapított feltételek szerint alkalmazni kell.(8) Tekintettel a Közösség érdekeinek védelmére, bizonyos kivételek megengedettek.(9) Az e rendelet 2. cikkének (3) bekezdésében említett lista létrehozására és módosítására irányuló eljárást illetően a Tanács maga gyakorolja a megfelelő végrehajtási hatáskört, figyelembe véve a tagjai részére rendelkezésre álló különleges eszközöket.(10) E rendelet kijátszását megfelelő információs rendszerrel és adott esetben kiegészítő intézkedésekkel kell megakadályozni, ideértve a további közösségi jogszabályokat is.(11) A tagállamok illetékes hatóságait adott esetben fel kell hatalmazni arra, hogy biztosítsák – ahol erre szükség van – e rendelkezés betartását.(12) A tagállamoknak meg kell állapítaniuk az e rendelet rendelkezéseinek megsértése esetén alkalmazandó szankciókra vonatkozó szabályokat, és biztosítaniuk kell azok alkalmazását. Ezeknek a szankcióknak hatásosnak, arányosnak és visszatartó erejűnek kell lenniük.(13) A Bizottságnak és a tagállamoknak tájékoztatniuk kell egymást az e rendelet alapján hozott intézkedéseikről és az e rendelettel kapcsolatban rendelkezésükre álló egyéb lényeges információkról.(14) Az e rendelet 2. cikkének (3) bekezdésében említett listán szereplő harmadik országokkal kapcsolatban álló vagy azokhoz kapcsolódó személyek és szervezetek is szerepelhetnek, illetve olyanok, akik vagy amelyek a 2001/931/KKBP közös álláspont KKBP szempontjainak középpontjában állnak. E rendelet erre vonatkozó rendelkezéseinek elfogadására nézve a Szerződés csak a 308. cikk szerinti hatásköröket biztosítja.(15) Az Európai Közösség az egyes személyek és csoportok pénzeszközeinek befagyasztásáról szóló 467/2001/EK rendelet [3] elfogadásával már végrehajtotta az ENSZ BT 1267. (1999) és 1333. (2001) számú határozatát, következésképpen ezek a személyek és csoportok nem tartoznak e rendelet hatálya alá,ELFOGADTA EZT A RENDELETET:1. cikkE rendelet alkalmazásában a következő meghatározások érvényesek:1. "Pénzeszközök, egyéb vagyoni értékek és gazdasági erőforrások": bármilyen materiális vagy immateriális, ingó vagy ingatlan, bármilyen módon szerzett eszközök és bármilyen – akár elektronikus, akár digitális – formában lévő olyan jogi dokumentumok vagy okiratok, amelyek az ezen eszközökre vonatkozó jogcímet vagy érdekeltséget bizonyítják, többek között bankhitelek, utazási csekkek, bankcsekkek, átutalási megbízások, részvények, értékpapírok, kötvények, váltók és hitellevelek.2. "Pénzeszközök, egyéb vagyoni értékek és gazdasági erőforrások befagyasztása": a pénzeszközök mozgásának, átutalásának, módosításának, felhasználásának vagy bármiféle olyan kezelésének a megakadályozása, amely bármilyen változást vagy olyan módosulást eredményezne a vagyoni értékek volumene, összege, elhelyezkedése, tulajdonlása, birtoklása, jellege, rendeltetése tekintetében, amely lehetővé tenné a vagyoni értékek felhasználását, ideértve a portfóliókezelést is.3. "Pénzügyi szolgáltatás": bármilyen pénzügyi jellegű szolgáltatás, ideértve minden biztosítási és biztosítással összefüggő szolgáltatást, valamint minden banki és egyéb pénzügyi szolgáltatást (a biztosítás kivételével), a következők szerint:Biztosítási és biztosítással összefüggő szolgáltatásoki. Közvetlen biztosítás (ideértve az együttbiztosítást):A) életbiztosítás;B) nem élet biztosítás;ii. viszontbiztosítás és visszaengedményezés;iii. biztosítási közvetítés, úgymint alkuszi és ügynöki tevékenység;iv. biztosítást kiegészítő szolgáltatások, úgymint szaktanácsadás, biztosításmatematikai, kockázatbecslési és kárrendezési szolgáltatások.Banki és egyéb pénzügyi szolgáltatások (a biztosítás kivételével)v. Betétek és egyéb visszafizetendő vagyoni értékek gyűjtése;vi. a kölcsön minden formája, többek között a fogyasztói hitel, a jelzáloghitel, a követelésvétel és a kereskedelmi ügyletek finanszírozása;vii. pénzügyi lízing;viii. minden fizetési és pénzátutalási szolgáltatás, ideértve a hitelkártyát, a terhelési kártyát, az utazási csekket és a bankváltót is;ix. garanciák és kötelezettségvállalások;x. saját számlára vagy ügyfélszámlára akár tőzsdén, akár tőzsdén kívül vagy más módon folytatott kereskedés a következőkkel:A) pénzpiaci eszközök (többek között csekkek, váltók, letéti jegyek);B) deviza;C) származékos termékek, többek között határidős és opciós ügyletek;D) váltásiárfolyam- és kamatlábeszközök, ideértve a swapügyleteket és a kamatláb-megállapodásokat;E) átruházható értékpapírok;F) egyéb forgalomképes értékpapírok és vagyoni értékek, ideértve a veretlen aranyat;xi. bármilyen fajta értékpapír (akár nyilvános, akár zártkörű) kibocsátásában való részvétel, ideértve jegyzést és az ügynökkénti elhelyezést, és az ilyen kibocsátásokhoz kapcsolódó szolgáltatások nyújtását;xii. pénzügynöki tevékenység;xiii. vagyonkezelés, úgymint készpénz- vagy portfóliókezelés, a kollektív befektetések kezelésének minden formája, nyugdíjalapok kezelése, értékpapír letéti őrzés, értékpapír letétkezelési és vagyonkezelési szolgáltatások;xiv. vagyoni értékekre irányuló elszámolási és klíringszolgáltatások, ideértve az értékpapírokat, a származékos termékeket és egyéb forgalomképes értékpapírokat;xv. más pénzügyi szolgáltatóktól származó pénzügyi információk, adatfeldolgozás, valamint az ezzel kapcsolatos szoftver biztosítása és átadása;xvi. az v–xv. alpontban felsorolt valamennyi tevékenységre vonatkozó tanácsadói, közvetítői és egyéb kiegészítő pénzügyi szolgáltatások, ideértve a hitelreferenciát és -elemzést, a befektetési és portfóliókutatást és tanácsadást, az akvizíciókkal, valamint a vállalati szerkezetátalakítással és stratégiával kapcsolatos tanácsadást.4. Ennek a rendeletnek az alkalmazásában a "terrorcselekmény" meghatározását a 2001/931/KKBP közös álláspont 1. cikkének (3) bekezdése tartalmazza.5. "Jogi személy, csoport vagy szervezet tulajdonlása": egy jogi személy, csoport vagy szervezet tulajdonjoga feletti legalább 50 %-os rendelkezési jog vagy többségi részesedés.6. "Jogi személy, csoport vagy szervezet ellenőrzése":a) jog az adott jogi személy, csoport vagy szervezet igazgatási, vezetési vagy felügyeleti szervét alkotó tagok többségének kinevezéséhez vagy elmozdításához;b) a tény, hogy pusztán a saját szavazati jogok gyakorlásával a jogi személy, csoport vagy szervezet igazgatási, vezetési vagy felügyeleti szerveit alkotó, a folyó és a megelőző pénzügyi évben hivatalban lévő tagok többsége kinevezhető;c) a többi részvényessel vagy a jogi személy, csoport vagy szervezet tagjaival megállapodva az adott jogi személyben, csoportban vagy szervezetben a részvényesek vagy a tagok szavazati jogának többsége feletti egyedüli rendelkezés;d) jog a meghatározó befolyás gyakorlására a jogi személy, csoport vagy a szervezet felett, a jogi személlyel, a csoporttal vagy a szervezettel kötött megállapodás, vagy a jogi személy, a csoport vagy a szervezet alapító okiratának vagy alapszabályának rendelkezései alapján, amennyiben az adott jogi személyre, csoportra vagy szervezetre irányadó jog lehetővé tesz ilyen megállapodást vagy rendelkezést;e) hatáskör a d) pontban említett meghatározó befolyás gyakorlásának jogára, anélkül, hogy e jog megilletné;f) jog a jogi személy, csoport vagy szervezet vagyoni értékeinek vagy azok egy részének felhasználására;g) a jogi személy, csoport vagy szervezet üzleti tevékenységének irányítása egységes jogalapon, összevont éves beszámolók közzétételével;h) a jogi személy, csoport vagy szervezet pénzügyi kötelezettségeinek egyetemleges megosztása, vagy azokért vállalt kezesség.2. cikk(1) Az 5. és a 6. cikkben megengedett kivételektől eltekintve:a) a (3) bekezdésben említett listában szereplő természetes vagy jogi személy, csoport vagy szervezet tulajdonában vagy birtokában álló, vagy hozzájuk tartozó valamennyi pénzeszközt, egyéb vagyoni értéket és gazdasági erőforrást be kell fagyasztani;b) semmiféle pénzeszközt, egyéb vagyoni értéket és gazdasági erőforrást sem közvetve, sem közvetlenül nem lehet a (3) bekezdésben említett listában szereplő természetes vagy jogi személy, csoport vagy szervezet rendelkezésére bocsátani.(2) Az 5. és a 6. cikkben megengedett kivételektől eltekintve tilos pénzügyi szolgáltatásokat nyújtani a (3) bekezdésben említett listában szereplő természetes vagy jogi személy, csoport vagy szervezet számára.(3) A Tanács egyhangúlag, és a 2001/931/KKBP közös álláspont 1. cikkének (4), (5) és (6) bekezdésében megállapított rendelkezéseivel összhangban eljárva, megállapítja, felülvizsgálja és módosítja azoknak a személyeknek, csoportoknak és szervezeteknek a listáját, akikre, illetve amelyekre ez a rendelet vonatkozik; ez a lista a következőket tartalmazza:i. természetes személyek, akik terrorcselekményt követnek el vagy kísérelnek meg elkövetni, illetve ilyen cselekmények elkövetésének részesei vagy azok elősegítői;ii. jogi személyek, csoportok vagy szervezetek, amelyek terrorcselekményt követnek el vagy kísérelnek meg elkövetni, illetve ilyen cselekmények elkövetésének részesei vagy azok elősegítői;iii. az i. és ii. pontban említett egy vagy több természetes vagy jogi személy, csoport vagy szervezet tulajdonában vagy ellenőrzése alatt álló jogi személyek, csoportok vagy szervezetek;iv. az i. és ii. pontban említett egy vagy több természetes vagy jogi személy, csoport vagy szervezet nevében vagy irányítása alatt eljáró természetes vagy jogi személyek, csoportok vagy szervezetek.3. cikk(1) Tilos a tudatos és szándékos részvétel olyan tevékenységben, amelynek célja vagy hatása a 2. cikk közvetett vagy közvetlen kijátszása.(2) Az e rendelet rendelkezéseinek kijátszásáról szóló információkat a mellékletben felsorolt illetékes tagállami hatóságoknak kell továbbítani.4. cikk(1) A jelentéstételre, a bizalmas kezelésre és a szakmai titoktartásra vonatkozó szabályok, valamint a Szerződés 284. cikke rendelkezéseinek sérelme nélkül, a bankok, egyéb pénzintézetek, biztosítótársaságok, továbbá más szervek és személyek:- haladéktalanul rendelkezésre bocsátják azokat az információkat, amelyek elősegíthetik e rendelet betartását, például a 2. cikknek megfelelően befagyasztott számlákról és összegekről, valamint az 5. és 6. cikk alapján kötött ügyletekről:- azon tagállam mellékletben felsorolt illetékes hatóságai részére, ahol azok lakó- vagy tartózkodási helye található, és- ezen illetékes hatóságok útján a Bizottság részére,- ezen információk ellenőrzése során együttműködnek a mellékletben felsorolt illetékes hatóságokkal.(2) Az e cikkel összhangban rendelkezésre bocsátott vagy kapott információkat csak azon célokra lehet felhasználni, amelyekre azokat rendelkezésre bocsátották vagy kapták.(3) A Bizottság által közvetlenül kézhez kapott információkat az érintett tagállamok illetékes hatóságai és a Tanács rendelkezésére kell bocsátani.5. cikk(1) A 2. cikk (1) bekezdésének b) pontja nem érinti a befagyasztott számlákra esedékes kamat jóváírását. Ezt a kamatot szintén be kell fagyasztani.(2) A tagállamok mellékletben felsorolt illetékes hatóságai, az általuk megfelelőnek tartott feltételek mellett, a terrorcselekmények finanszírozásának megakadályozása céljából különleges jogosítványokat biztosíthatnak:1. a befagyasztott pénzeszközök felhasználására a 2. cikk (3) bekezdésében említett listában szereplő természetes személy vagy családtagjai alapvető emberi szükségleteinek fedezésére, ideértve különösen az élelmiszerrel, a gyógyszerrel, a család lakóhelyének bérletével vagy jelzálogával kapcsolatos költségeket, valamint a családtagok gyógykezelésével kapcsolatosan a Közösségen belül fizetendő díjakat és kiadásokat;2. a befagyasztott számlákról a következő célokra történő kifizetésekre:a) a Közösségben fizetendő adók, kötelező biztosítási és közüzemi díjak, mint például gáz, víz, villamos áram és távközlés; valamintb) a Közösségben található valamely pénzintézet számára a számlák fenntartásáért járó díjak;3. a 2. cikk (3) bekezdésében említett listán szereplő személy, szervezet vagy jogi személy számára történő kifizetésekre, olyan szerződések, megállapodások vagy kötelezettségvállalások alapján, amelyek e rendelet hatálybalépése előtt kerültek megkötésre vagy jöttek létre, amennyiben a kifizetéseket egy, a Közösségen belüli befagyasztott számlára teljesítik.(3) A jogosítványok iránti kérelmeket azon tagállam illetékes hatóságához kell benyújtani, amelynek területén a pénzeszközt, egyéb vagyoni értékeket vagy egyéb gazdasági erőforrásokat befagyasztották.6. cikk(1) A 2. cikk rendelkezései ellenére, és a közösség polgárainak és lakosainak érdekeire is kiterjedő közösségi érdekek védelmének figyelembevételével, a tagállam illetékes hatóságai különleges jogosítványokat biztosíthatnak:- pénzeszköz, egyéb vagyoni értékek vagy egyéb gazdasági erőforrások befagyasztásának feloldására,- pénzeszközöknek, egyéb vagyoni értékeknek vagy egyéb gazdasági erőforrásoknak a 2. cikk (3) bekezdésében említett listán szereplő személy, szervezet vagy szerv számára történő rendelkezésre bocsátására, vagy- pénzügyi szolgáltatás nyújtására ilyen személy, szervezet vagy szerv számára,összhangban a (2) bekezdéssel, a többi tagállammal, a Tanáccsal és a Bizottsággal folytatott konzultációt követően.(2) Azon illetékes hatóság, amelyhez az (1) bekezdésben említett jogosítvány iránti kérelmet benyújtották, a mellékletben felsoroltak szerint tájékoztatja a többi tagállam illetékes hatóságát, a Tanácsot és a Bizottságot azokról az okokról, amelyek alapján szándékában áll a különleges jogosítvány iránti kérelmet megadni vagy elutasítani, valamint tájékoztat azon feltételekről, amelyeket a terrorcselekmények finanszírozásának megakadályozása érdekében szükségesnek tart.Az illetékes hatóság, amelynek szándékában áll a különleges jogosítvány megadni, amennyire lehet, figyelembe veszi a többi tagállam, a Tanács és a Bizottság – két héten belül közölt – észrevételeit.7. cikkA Bizottság felhatalmazást kap a mellékletnek a tagállamok által szolgáltatott információk alapján történő módosítására.8. cikkA tagállamok, a Tanács és a Bizottság tájékoztatják egymást az e rendelet alapján hozott intézkedésekről, és megküldik egymásnak az e rendelettel kapcsolatosan rendelkezésükre álló információkat, különösen a 3. és a 4. cikkel összhangban kapott, valamint a jogsértésekre, a végrehajtási problémákra és a nemzeti bíróságok által hozott ítéletekre vonatkozó információkat.9. cikkMinden tagállam meghatározza az e rendelet rendelkezéseinek megsértése esetén alkalmazandó szankciókat. A szankcióknak hatásosnak, arányosnak és visszatartó erejűnek kell lenniük.10. cikkEzt a rendeletet kell alkalmazni:1. a Közösség területén, légterét is ideértve;2. bármely tagállam fennhatósága alá tartozó légi jármű vagy hajó fedélzetén;3. bármely tagállam bárhol tartózkodó állampolgárára;4. bármely tagállam joga szerint létesített vagy letelepedett jogi személyre, csoportra vagy szervezetre;5. a Közösségen belül üzleti tevékenységet folytató jogi személyre, csoportra vagy szervezetre.11. cikk(1) Ez a rendelet az Európai Közösségek Hivatalos Lapjában történő kihirdetése napján lép hatályba.(2) A rendelet hatálybalépésétől számított egy éven belül a Bizottság jelentést nyújt be a rendelet hatásáról, és szükség esetén kezdeményezi annak módosítását.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2001. december 27-én.a Tanács részérőlaz elnökL. Michel[1] HL L 344., 2001.12.28., 93. o.[2] 2001. december 13-i vélemény (a Hivatalos Lapban még nem tették közzé).[3] HL L 67., 2001.3.9., 1. o.--------------------------------------------------MELLÉKLETA 3., 4. ÉS 5. CIKKBEN EMLÍTETT ILLETÉKES HATÓSÁGOK LISTÁJABELGIUMMinistère des financesTrésorerieavenue des Arts 30B-1040 BruxellesFax (32-2) 233 75 18DÁNIAErhvervsfremmestyrelsenDahlerups PakhusLangelinie Alle 17DK-2100 København ØTel. (45) 35 46 60 00Fax (45) 35 46 60 01NÉMETORSZÁG- pénzeszközök befagyasztásával kapcsolatban:Deutsche BundesbankWilhelm Eppsteinstr. 14D-60431 Frankfurt/MainTel. (00-49-69) 95 66- biztosításokkal kapcsolatban:Bundesaufsichtsamt für das Versicherungswesen (BAV)Graurheindorfer Str. 108D-53117 BonnTel. (00-49-228) 42 28GÖRÖGORSZÁGMinistry of National EconomyGeneral Directorate of Economic Policy5 Nikis str.GR-105 63 AthensTel. (00-30-1) 333 27 81-2Fax (00-31-1) 333 27 93Υπουργείο Εθνικής ΟικονομίαςΓενική Διεύθυνση Οικονομικής ΠολιτικήςΝίκης 5, 10562 ΑΘΗΝΑΤηλ.: (00-30-1) 333 27 81-2Φαξ: (00-31-1) 333 27 93SPANYOLORSZÁGDirección General del Tesoro y Política FinancieraSubdirección General de Inspección y Control de Movimientos de CapitalesMinisterio de EconomíaPaseo del Prado, 6E-28014 MadridTel. (00-34) 91209 95 11Fax (00-34) 91209 96 56Dirección General de Comerico e InversionesSubdirección General de Inversiores ExterioresMinisterio de EconomíaPaseo de la Castellana, 162E-28046 MadridTel. (00-34) 91349 39 83Fax (00-34) 91349 35 62FRANCIAORSZÁGMinistère de l'économie, des finances et de l'industrieDirection du TrésorService des affaires européennes et internationalesSous-direction E139, rue du BercyF-75572 Paris Cedex 12Tel. (33-1) 44 87 17 17Fax (33-1) 53 18 36 15ÍRORSZÁGCentral Bank of IrelandFinancial Markets DepartmentPO Box 559Dame StreetDublin 2Tel. (353-1) 671 66 66Department of Foreign AffairsBilateral Economic Relations Division76–78 Harcourt StreetDublin 2Tel. (353-1) 408 24 92OLASZORSZÁGMinistero dell'Economia e delle Finanze…LUXEMBURGMinistère des affaires étrangères, du commerce extérieur, de la coopération, de l'action humanitaire et de la défenseDirection des relations économiques internationalesBP 1602L-1016 LuxembourgTel. (352) 478-1 ou 478-2350Fax (352) 22 20 48Ministère des Finances3, rue de la CongrégationL-1352 LuxembourgTel. (352) 478-2712Fax (352) 47 52 41HOLLANDIAMinisterie van FinanciënDirectie Wetgeving, Juridische en Bestuurlijke ZakenPostbus 202012500 EE Den HaagNederlandTel. (31-70) 342 82 27Fax (31-70) 342 79 05AUSZTRIA- 3. cikkBundesministerium für Inneres – BundeskriminalamtA-1090 WienJosef-Holaubek-Platz 1Tel. (+ 431) 313 45-0Fax (431) 313 45-85290- 4. cikkOesterreichische NationalbankA-1090 WienOtto-Wagner-Platz 3Tel. (+ 431) 404 20-0Fax (431) 404 20-73 99Bundesministerium für Inneres – BundeskriminalamtA-1090 WienJosef-Holaubek-Platz 1Tel. (+ 431) 313 45-0Fax (431) 313 45-85290- 5. cikkOesterreichische NationalbankA-1090 WienOtto-Wagner-Platz 3Tel. (+ 431) 404 20-0Fax (431) 404 20-73 99PORTUGÁLIAMinistério das FinançasDirecção Geral dos Assuntos Europeus e Relações InternacionaisAvenida Infante D. Henrique, no 1, C 2oP-1100 LisboaTel. (351-1) 882 32 40/47Fax (351-1) 882 32 49Ministério dos Negócios EstrangeirosDirecção Geral dos Assuntos Multilaterias/Direcção dos Serviços das Organizações Políticas InternacionaisLargo do RilvasP-1350-179 LisboaTel. (351 21) 394 60 72Fax (351 21) 394 60 73FINNORSZÁGUlkoasiainministeriö/UtrikesministerietPL 176SF-00161 HelsinkiTel. (358-9) 13 41 51Fax (358-9) 13 41 57 07 és (358-9) 62 98 40SVÉDORSZÁG- 3. cikkRikspolisstyrelsen (RPS)Box 12256102 26 Stockholmtfn 08-401 90 00fax 08-401 99 00- 4. és 6. cikkFinanzinspektionenBox 7831103 98 Stockholmtfn 08-787 80 00fax 08-24 13 35- 5. cikkRiksförsäkringsverket (RFV)103 51 Stockholmtfn 08-786 90 00fax 08-411 27 89EGYESÜLT KIRÁLYSÁGHM TreasuyInternational Financial Services Team19 Allington TowersLondon SW1E 5EBUnited KingdomTel.: (44-207) 270 55 50Fax: (44-207) 270 43 65Bank of EnglandFinancial Sanctions UnitThreadneedle StreetLondon EC2R 8AHUnited KingdomTel. (44-207) 601 46 07Fax (44-207) 601 43 09EURÓPAI KÖZÖSSÉGCommission of the European CommunitiesDirectorate-General for External RelationsDirectorate CFSPUnit A.2/Mr A. de VriesRue de la Loi/Wetstraat 200B-1049 Bruxelles/BrusselTel.: (32-2) 295 68 80Fax: (32-2) 296 75 63E-mail: anthonius-de-vries@cec.eu.int--------------------------------------------------

Summary:
A terrorizmus leküzdésére irányuló korlátozó intézkedések
A terrorizmus leküzdésére irányuló korlátozó intézkedések
 
ÖSSZEFOGLALÓ AZ ALÁBBI DOKUMENTUMRÓL:
2580/2001/EK rendelet a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről
MI A RENDELET CÉLJA?
A rendelet célja a terrorcselekmények* finanszírozásának megelőzése és tilalma.
Ezt a rendeletet a 2001/931/KKBP közös álláspont alapján fogadták el.
FŐBB PONTOK
Az uniós országok egyhangúan határoztak a jogszabály hatálya alá tartozó személyekről, csoportokról és szervezetekről.A lista olyan természetes és jogi személyeket, csoportokat vagy szervezeteket ölel fel, akik, illetve amelyek terrorcselekményt követnek el vagy kísérelnek meg elkövetni, illetve ilyen cselekmények elkövetésének részesei vagy azok elősegítői; vagy az említett csoportok ellenőrzése alatt állnak, illetve azok nevében járnak el.A tiltólistán szereplő bármely személy vagy szervezet tulajdonában vagy birtokában álló vagy hozzájuk tartozó valamennyi pénzeszközt, egyéb vagyoni értéket és gazdasági erőforrást* be kell fagyasztani, és azok nem bocsáthatók senki más rendelkezésére.Bármely pénzeszköz befagyasztásának elkerülésére irányuló tudatos és szándékos kísérlet bűncselekménynek minősül.Az uniós országok egyedi feltételek mellett engedélyezhetik a befagyasztott pénzeszközök következőkre történő felhasználását: alapvető emberi szükségletek, például élelmiszer, gyógyszer vagy lakóhely fedezése;adók, kötelező biztosítási és közüzemi díjak, mint például gáz, víz, villamos áram és távközlés, valamint banki díjak;a jogszabály hatálybalépése előtt megkötött szerződések.A bankok, biztosítótársaságok és egyéb pénzintézetek kötelesek a befagyasztott számlákkal kapcsolatos bármely vonatkozó információt közölni a nemzeti hatóságokkal.A jogszabály alkalmazandó: az EU területén, a légterét is ideértve, valamint az EU fennhatósága alá tartozó légi jármű vagy hajó fedélzetén;bármely uniós ország bármely polgárára;az EU-n belül letelepedett vagy üzleti tevékenységet folytató jogi személyre, csoportra vagy szervezetre.2001 decemberében az uniós kormányok megállapodtak a terrorcselekményekben érintett azon személyeket, csoportokat vagy szervezeteket tartalmazó lista elkészítésében, akik, illetve amelyek pénzeszközeit és egyéb vagyoni értékeit be kell fagyasztani (2001/931/KKBP közös álláspont).
MIKORTÓL HATÁLYOS E RENDELET?
A rendelet 2001. december 28. óta hatályos.
HÁTTÉR
2001 szeptemberében a 9/11 támadásokat követően, a kormányfők a terrorizmus elleni küzdelmet az EU prioritásai közé emelték. Ez leginkább a terrorizmusfinanszírozás leküzdése révén valósítható meg. Az Egyesült Nemzetek Biztonsági Tanácsa ugyanebben a hónapban támogatta a terrorcselekmények elkövetésére használt valamennyi pénzügyi eszköz és gazdasági erőforrás befagyasztását.
KULCSFOGALMAK
Terrorcselekmények: szándékos cselekmények, amelyek súlyos kárt okozhatnak egy országnak vagy egy nemzetközi szervezetnek, és amelyeket a nemzeti jog bűncselekményként határoz meg.
Pénzeszközök, egyéb vagyoni értékek és gazdasági erőforrások: bármilyen materiális vagy immateriális, ingó vagy ingatlan eszközök.
FŐ DOKUMENTUM
A Tanács 2580/2001/EK rendelete (2001. december 27.) a terrorizmus leküzdése érdekében egyes személyekkel és szervezetekkel szemben hozott különleges korlátozó intézkedésekről (HL L 344., 2001.12.28., 70–75. o.)
KAPCSOLÓDÓ DOKUMENTUM
A Tanács 2001/931/KKBP közös álláspontja (2001. december 27.) a terrorizmus leküzdésére vonatkozó különös intézkedések alkalmazásáról (HL L 344., 2001.12.28., 93–96. o.)
utolsó frissítés 09.01.2017